Radio Ga Ga

„Radio Ga Ga“ — ბრიტანული როკ-ჯგუფ Queen-ის სიმღერა და სინგლი 1984 წელს გამოცემული ალბომიდან The Works. მისი ავტორია როჯერ ტეილორი.

სინგლი გამოვიდა სიმღერის „Go Crazy“ თანხლებით  B-მხარეზე. ბრიტანულ ჩარტში იგი #16 პოზიციაზე მოხვდა. აშშ-ში 1992 წლამდე ეს იყო ჯგუფის უკანასკნელი სინგლი, მოხვედრილი საუკეთესო 20-ეულში. სიმღერა შეტანილია კრებულებში  Greatest Hits II და Classic Queen.Queen Album: Classic Queen  MTV. Retrieved July 2, 2011

 მნიშვნელობა 

სიმღერა ჩაიწერა 1983 წელს და სინგლის სახით 1984 წლის იანვარში გამოიცა. ეს იყო ერთგვარი პასუხი იმაზე, რომ ტელევიზია სულ უფრო პოპულარული ხდებოდა, რადიოეთერთან შედარებით. იგი ნაწილობრივ ეხება მუსიკალური ვიდეოებისა და  MTV-ს თემას. ირონიულია, რომ 1984 წელს იგი ხშირად გადიოდა MTV-ს ეთერში და ნომინირებული იქნა იმავე წლის 1984 MTV-ის მუსიკალური ვიდეოების დაჯილდოების კატეგორიაში „საუკეთესო მხატვრული რეჟისურა“Rock On The Net: 1984 MTV Video Music Awards Retrieved 14 January 2011. ტეილორი

 ვიდეო 
რეჟისორმა დევიდ მალეტმა ფრიც ლენგის 1927 წლის სამეცნიერო ფანტასტიკური ფილმის „მეტროპოლისი“ კადრების გამოყენებით შექმნა სიმღერის ოფიციალური ვიდეო.Queen Promo Videos - Radio Ga Ga Ultimate Queen. Retrieved 3 September 2011 ფრედი მერკურის სოლო სიმღერა „Love Kills“ გამოყენებული იქნა ფილმის რესტავრირებულ ვერსიაში და სანაცვლოდ Queen-ს მიეცა საშუალება, კადრები საკუთარ ვიდეოში გამოეყენებინა. თუმცა, იმ დროისთვის ფილმზე საავტორო უფლებების მფლობელი იყო აღმოსავლეთ გერმანიის კომუნისტური ხელისუფლება და ჯგუფმა კადრების გამოყენების უფლება მათგან შეიძინა.The Works Album Review Queen Online. Retrieved 3 September 2011

ვიდეოში ასევე გამოიყენება კადრები ჯგუფის ადრეული პრომო-ვიდეოებიდან („Bohemian Rhapsody“, „We Are the Champions“, „Don't Stop Me Now“ და  „Flash“).

 სიმღერების სია 

Radio Ga Ga - 5:47 	
I Go Crazy - 3:42

რესურსები ინტერნეტში 
ინფორმაცია საიტზე Discogs

 სქოლიო 

კატეგორია:1984 წლის სინგლები
კატეგორია:2004 წლის სინგლები
კატეგორია:Queen-ის სიმღერები
კატეგორია:1984 წლის სიმღერები